આપણને દરેક સમયે એ વાતની ખબર હોવી જોઇએ કે હું આત્મા છું, શરીર અને સંસારના પદાર્થો જડ છે અને ઇશ્વર તે પદાર્થોનો રચયિતા છે અને સર્વવ્યાપક પણ છે. જે મનુષ્ય આ ત્રણેય વસ્તુઓનું જ્ઞાન દરેક સમયે પોતાના મન અને મસ્તિષ્કમાં નથી રાખતો તે ભૂલ કરી રહ્યો છે, દરેક પળે કરે છે એવી ભૂલ કેવળ એનાથી થાય છે, જે ત્રૈતવાદ (ઇશ્વર, જીવ, પ્રકૃતિ)ને બરાબર જાણતો નથી, પરંતુ તેને જાણકારી હોવી જોઇએ કે આ મારું શરીર જડ છે, હું તેનો સંચાલક આત્મા છું, હું મન-ઇન્દ્રિયોનો પ્રયોગ કરવાવાળો ચાલક છું. આ શરીરના રચયિતા, તેના સંચાલક અને મારાં કર્મોના ફળદાતા, મારા જીવનદાતા અને આ શરીરના પાલનકર્તા પરમ પિતા પરમાત્મા છે. તે મારો ઇશ્વર, મારા હૃદયમાં બેસીને મને સારા-નરસાનું જ્ઞાન કરાવે છે.